am samstig morge simer i honolulu  abgfloge und öpe 45min später uf big island glandet.dän simer zum hostel gfahre i hilo.hilo isch die grössti stadt aber die isch mir meh vorcho wie e geister stadt oder so;)gsehsch praktisch kei lüüt duse und au suscht isch i däre stadt nöd gad viel los:S hostel isch au nöd so dä hit gsi vorallem häts nur 2i wcs und duschene für fraue gah und mir sind öpe 20 fraue gsi vo eusere gruppe:S nachdem mir euses zügs abglade händ simer zum hawaii national volcano park. wo mer acho sind hä er dä kilauea iki-krater vo  obe abe gseh wo mir dän au dure glofe sind.dän isch wanderig los gange zum krater abe und dur mitti vom krater dure. han i echt hamer gfunde so dur en krater dure z'laufe über die härt gwordnig lava. häsch kraft richtig gseh wo so en vulkan hät. wo mer wieder dobe bi dä autos gsi sind hämer no thurston lava tube chöne go aluege.das isch so e höhli wo dur lava entstaht wo irgendwie schnäller kalt wird als dä rest. dä ersti teil vo dä höli isch belüchtet gsi. bim zweite teil hät mer sälber chöne inegah mit ere  taschelampe. mir sind dän öpe 6te det ine glofe.isch no cool gsi eifach chli dunkel;)